CELEX: 32019R1676
Language: sl
Date: 2019-10-07 00:00:00
Title: Uredba Komisije (EU) 2019/1676 z dne 7. oktobra 2019 o popravku nekaterih jezikovnih različic Priloge II k Uredbi (ES) št. 1333/2008 Evropskega parlamenta in Sveta o aditivih za živila (Besedilo velja za EGP)

8.10.2019   
               
               
                  SL
               
               
                  Uradni list Evropske unije
               
               
                  L 257/11
               
            
         UREDBA KOMISIJE (EU) 2019/1676
         z dne 7. oktobra 2019
         o popravku nekaterih jezikovnih različic Priloge II k Uredbi (ES) št. 1333/2008 Evropskega parlamenta in Sveta o aditivih za živila
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
         ob upoštevanju naslednjega:
         
                     (1)
                  
                  
                     Češka jezikovna različica Uredbe (ES) št. 1333/2008 vsebuje napake v Prilogi II, del A, preglednica 2 in v Prilogi II, del E, kategorije živil 02.1, 02.2.2, 04.2.5.1, 04.2.5.2, 04.2.5.3, 08.2, 08.3.1, 08.3.2, 08.3.3, 14.1.4, 15.1 in 15.2. Zato bi bilo treba v češki jezikovni različici v navedenih določbah popraviti pogoje uporabe (omejitve/izjeme) aditivov za živila, s čimer bi zagotovili pravno jasnost za nosilce živilske dejavnosti in neovirano delovanje notranjega trga.
                  
               
                     (2)
                  
                  
                     Latvijska jezikovna različica Uredbe (ES) št. 1333/2008 vsebuje napako v Prilogi II, del E, kategorija živil 04.1.2. Zato bi bilo treba v latvijski jezikovni različici v navedeni določbi popraviti pogoje uporabe (omejitve/izjeme) aditivov za živila, s čimer bi zagotovili pravno jasnost za nosilce živilske dejavnosti in neovirano delovanje notranjega trga.
                  
               
                     (3)
                  
                  
                     Slovaška jezikovna različica Uredbe (ES) št. 1333/2008 vsebuje napako v Prilogi II, del E, kategorija živil 07.1. Zato bi bilo treba v slovaški jezikovni različici v navedeni določbi popraviti pogoje uporabe (omejitve/izjeme) aditivov za živila, s čimer bi zagotovili pravno jasnost za nosilce živilske dejavnosti in neovirano delovanje notranjega trga.
                  
               
                     (4)
                  
                  
                     Češko, latvijsko in slovaško jezikovno različico Priloge II k Uredbi (ES) št. 1333/2008 bi bilo zato treba ustrezno popraviti. Druge jezikovne različice teh napak ne vsebujejo.
                  
               
                     (5)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            
               (ne zadeva slovenskega jezika)
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 7. oktobra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 354, 31.12.2008, str. 16.